Ma en dogter verkrag, beroofArgieffoto: SAPD/Facebook Brig. Selvy Mohlala, woordvoerder van die polisie, het gesê die ma en haar dogter het Dinsdagaand in hul huis geslaap toe die ma wakkergeskrik en daar twee gewapende mans langs haar bed gestaan het. “Hulle het geld geëis en die slagoffers het ŉ onbekende bedrag kontant aan hulle gegee. Een van die verdagtes het die ma verkrag terwyl die ander een die 13-jarige meisie verkrag het,” het Mohlala gesê. Die twee verdagtes het vleis uit die yskas gesteel voor hulle saam met twee makkers, wat buite die huis gewag het, gevlug het. Die polisie ondersoek ŉ saak van roof en verkragting.